化石證據顯示，馬來西亞人好耐以前就捉細隻嘅紅毛猩猩，當寵物咁養（直到而家都係）。而第一個從原生地引入飼養紅毛猩猩嘅人，係荷蘭一個皇室成員（奧榮治王儲，Prince of Orange），佢響1776年將一隻紅毛猩猩乸引入佢嘅私營動物園裏面。另外亦有記錄證實法國同英國倫敦先後喺1789年同1818年將紅毛猩猩引入到唔同嘅私營動物園同屋邨。而最多紅毛猩猩運去動物園嘅時間係1927年，根據紀錄有25隻（包括6對猩猩連幼仔），係一個德國動物收藏家經船路運過嚟嘅。到2000為止，大概有886隻紅毛猩猩被分別運送到213個動物園或私人收藏，當中有386隻婆羅洲猩猩、305隻蘇門答臘猩猩、179隻混種猩猩同16隻未能分辨嘅品種。